Þeir sem verða varir við samskiptavanda reyna að leysa hvert atvik um leið og það kemur upp eða eins fljótt og unnt er . Líklegast er að þjálfarar og / eða foreldrar sem starfa fyrir félagið geti klárað sum mál strax . Mál sem koma upp og leysast ekki samkvæmt lið 1 ber að tilkynna til þjálfara eða formanns og upplýsir hann jafnframt stjórn félagsins um viðkomandi mál . Ef málið er orðið stærra en svo að hægt sé að leysa það á farsælan og auðveldan hátt verður málið lagt fyrir stjórn félagsins . Agamál iðkenda sem ekki er unnt að leysa strax , svo sem endurtekin truflun á æfingum og óásættanleg framkoma gagnvart öðrum iðkendum , þjálfurum eða starfsfólki , skulu leyst með samráði þjálfara , annarra starfsmanna eða stjórnarmönnum . Ef iðkandi gerist sekur um alvarleg eða endurtekin brot á agareglum Aspar er heimilt að vísa honum tímabundið úr félaginu meðan leitað er lausna á málum hans enda verði forráðamönnum tilkynnt tafarlaust um ákvörðun þjálfara og stjórnar . Gerist iðkandi sekur um alvarleg brot á almennum samskiptareglum í keppnisferðum eða í öðrum ferðalögum á vegum félagsins verður haft samband við foreldra / forráðamenn viðkomandi og þess óskað að iðkandinn verði sóttur eða hann sendur heim á kostnað forráðamanna . Iðkendur eru ábyrgir fyrir því tjóni sem þeir kunna að valda á eigum félagsins , starfsfólks eða liðsfélaga sinna , sem og tjóni sem viðkomandi kann að valda í keppnisferðum félagsins . Þjálfari færir inn á sérstakt skráningarblað brjóti iðkandi ofangreindar reglur félagsins . Skráningarblaðið skal varðveitt hjá þjálfara . Almennar reglur Íþróttafélagsins Aspar gilda í ferðum á þess vegum eins og öðrum atburðum á vegum Íþróttafélagsins . Að sjálfsögðu er öll notkun vímuefna , nef - , munntóbaks og áfengis , stranglega bönnuð í ferðum . Iðkandi brýtur af sér einu sinni ( sem veldur óþægindum hjá öðrum iðkanda eða þjálfara ) . Þjálfari punktar það hjá sér á tiltekið skráningarblað og ræðir jafnframt við viðkomandi aðila og gerir honum grein fyrir “ broti ” sínu og kemur með tillögur að úrlausnum . Upplýsir um leið foreldra / forráðamenn um „ brotið “ . Iðkandi brýtur af sér aftur . Þjálfari ræðir við viðkomandi og upplýsir stjórn félagsins og foreldrar / forráðamenn kallaðir til vegna brots viðkomandi og þeir fengnir í lið með starfsmönnum Aspar til að leita úrlausna . Stjórn Íþróttafélagsins Aspar Almenna reglan í keppnisferðum félagsins er að neysla sælgætis og gosdrykkja er ekki leyfð frá brottför og þar til keppni er lokið , nema að þjálfari / fararstjóri heimili annað . Minibar á hótelherbegjum skal helst vera læstur ef hægt er að koma því við Fundur verður haldinn með þátttakendum áður en farið er .